Mpuma-skolier doodgeskietArgieffoto Die provinsiale departement van onderwys het Vrydag bevestig ŉ 17-jarige skolier het ŉ medeskolier in Witbank doodgeskiet. “Die voorval het Donderdag plaasgevind net voor die skoliere huis toe sou gaan,” het Jasper Zwane, woordvoerder van die departement, gesê. Die twee tieners is leerlinge aan die Mabande Sekondêre Skool. Zwane het bevestig die departement sal ondersoek instel oor die voorval en sal ook ŉ span beraders na die skool stuur vir die leerlinge en onderwysers. Die polisie kon nie dadelik bereik word om die voorval te bevestig nie.